Správa k cestovnému príkazu V. Gábriša - Národný výstup na Kriváň v dňoch 17.8 - 19.8.2018.

Dňa 17.8.2018 som o 10.00hod vyrazil autom do Račkovej doliny, kde bolo centrum diania NVK. Po príchode sa o 17.30hod konalo slávnostné otvorenie za prítomnosti starostu obce Pribylina a zástupcov KST, predsedu sekcie pešej turistiky p.Raceka a mňa za VV KST.

Na druhý deň ráno o 06.30hod prišiel autobus a odviezol turistov na Tri Studničky, kde sa začal náš výstup. Dlhú trasu hore sme zdolali úspešne a o 11.00hod sme spoločne zo zástupcom Matice Slovenskej privítali prítomných účastníkov. Po zaspievaní národnej hymny prehovoril prvý zástupca Matice Slovenskej Braňo Husár a následne som pozdravil účastníkov v mene VV KST ja. Piesňou " Kto za pravdu horí" bol oficiálny program ukončený. Po návrate autobusom do Račkovej doliny bolo o 18.30 hod slávnostné otvorenie a kultúrny program ,za prítomnosti zástupcov mesta Liptovský Mikuláš, Vysoké Tatry , obce Pribylina a KST. Primátor mesta Liptovský Mikuláš Ing.Ján Blcháč v dlhom prejave všetkých privítal . Starosta obce Pribylina p.Kohút, pozval účastníkov aj na budúci rok do areálu ATC. Po zapálení vatry nasledoval program hudobnej kapely.

V nedeľu som odchádzal o 10.00hod a v plnej prehustenej premávke som šťastne dorazil do Bratislavy o 15.00hod.

Aj tohto roku zabezpečovala NVK RR Liptov a organizačný štáb pod vedením Jána Luptáka, dokonale všetko pripravil. Vyslovujem veľkú pochvalu a v mene VV KST aj poďakovanie za skvelú prácu a reprezentáciu KST.

Príloha: a foto z výstupu na Kriváň.

Račkova dolina,19.8.2018 Zapísal: Vladimír Gábriš, delegát VV KST